stanford-oval/wikipedia huggingface dataset:
Yhdysvaltain autoteollisuus 1950-luvulla
Edistyksellinen 1950-luku > Innovaatiot

Vaikka ruotsalainen Volvo yhdistetään turvavyön uranuurtajiin, Nash-Kelvinator Corporation kokeili niitä Nash-malliston yläpäätä edustavassa Ambassador-mallissaan jo vuonna 1950. Autonostajat eivät kuitenkaan innostuneet vöistä ja Nash luopui niiden käytöstä. Vuonna 1956 Ford ja Chrysler tarjosivat turvavöitä joihinkin malleihinsa, mutta ne eivät yleistyneet. Monista muista innovaatioista varsinkin ohjaustehostin, automaattivaihteisto ja ilmastointi otettiin vastaan suurella kiinnostuksella. Automaattivaihteiston uranuurtaja oli GM, jonka kehitti ideaa jo 1930-luvulla. Se yleistyi 1950-luvun ensimmäisinä vuosina, ja vuonna 1951 lähes kaikki luksusluokan amerikkalaiset autot olivat luopuneet manuaalivaihteistostaan. Halvemmista merkeistä viidesosa Chevroleteistä oli saatavana powerglide-automaattivaihteistolla vuonna 1950, ja vuonna 1954 yli puolet autoista oli automaattivaihteisia. Tavallisin vaihteenvalitsin oli ohjauspylväässä, mutta muun muassa Packard ja Chrysler käyttivät näppäinvalitsinta. Fordille miljoonatappiot aiheuttaneessa Edselissä näppäimistö sijoitettiin ohjauspyörän keskiöön.
Samalla vuosikymmenellä myös autojen ilmastointi yleistyi. Packard ja Cadillac olivat kokeilleet sitä jo ennen toista maailmansotaa, mutta 1950-luvulle se tuli vuoden 1953 Chrysler Imperialin mukana. Seuraavana vuonna Cadillac, Oldsmobile, Buick ja Packard lisäsivät varustelistaansa ilmastoinnin. Vuosikymmenen puolivälissä ilmastointilaitteen hinta oli 550–625 dollaria. Yleisimpiin lisävarusteisiin kuuluivat myös ohjaustehostin (keskimäärin 140 $), lämmitys ja huurteenpoisto, radio kaiuttimineen, tuulilasin pesulaite ja istuinpäälliset. Chryslerin valmistamiin merkkeihin oli saatavana myös Columbia Recordsin kanssa yhteistyönä valmistettu Highway Hi-Fi, joka soitti autokäyttöön tarkoitettuja vinyylilevyjä. Cadillacin ja Pontiacin kalliimmat mallit tarjosivat vuosina 1957-1959 ylellistä pehmeyttä tavoittelevan ilmajousituksen, mutta ostajat pitivät enemmän tutuista teknisistä ratkaisuista, ja ilmajousituksesta luovuttiin.
Autojen hinnoittelu

Autojen hinnoissa oli suuria eroja. Vuoden 1950 Cadillacin lähtöhinta oli mallista riippuen 2 661–4 959 $. Luksusautojen markkinajohtaja Packard liikkui samoissa hinnoissa, kun taas Imperial oli jonkin verran kalliimpi. Edullisimman Chevroletin sai samana vuonna 1 329 $ hinnalla. Vaikka elintaso kohosi hinnat nousivat melko maltillisesti kunnes Cadillac hinnoitteli vuonna 1953 lanseeratun Eldorado-mallinsa lähtöhinnaksi 7 750 $. Seuraavan vuoden Eldoradon hintaa pudotettiin reilusti ennen kuin koko merkin maine ehti kärsiä ylihinnoittelusta. Vuonna 1955 edullisimpien Chevroletien ja Fordien lähtöhinta oli yhä alta 2 000 $, mutta vuotta myöhemmin luksusluokan kalleimmaksi hinnoitellusta Continentalista joutui maksamaan 9 996 $.
1950-luvun puolivälin jälkeen alkanut talouslama vähensi kalliimpien autojen kysyntää, mutta hintataso jatkoi kohoamistaan. Vuoden 1959 Chevroletin hintahaarukka oli 2 160–2 849 $, ja Cadillaceista joutui maksamaan 4 892–13 075 $. Edullisimman Ramblerin sai hintaan 1 821 $, mutta merkin kallein malli maksoi 3 116 $.
Amerikkalaisten henkilöautojen myyntiluvut vuosina 1950–1959

Lista perustuu henkilöautojen myyntimääriin Yhdysvaltain omilla markkinoilla. Mukaan on laskettu kaikki sarjatuotannossa tehdyt korimallit vuosien 1950–1959 aikana.
| Merkki | Myyntimäärä |
| --- | --- |
Chevrolet: 13 419 048
Ford: 12 282 492
Plymouth: 5 653 874
Buick: 4 858 961
Oldsmobile: 3 745 648
Pontiac: 3 706 959
Mercury: 2 588 472
Dodge: 2 413 239
Studebaker: 1 374 967
Packard (1950–1958): 1 300 835
Chrysler: 1 244 843
Cadillac: 1 217 032
Nash (1950–1957): 974 031
DeSoto: 972 704
Rambler (1957–1959): 641 068
Hudson (1950–1957): 525 683
Lincoln: 317 371
Kaiser (1950–1955): 224 293
Henry J (1951–1954): 130 322
Edsel (1958–1959): 108 001
Imperial (1955–1959): 93 111
Willys (1952–1955): 91 841
Frazer (1950–1951): 24 720
Continental (1956–1958): 15 550

Ford Thunderbird 1955.
Chrysler 300 oli merkin tehokkain malli. Kuvan auto vuosimallia 1958.
Vuoden 1958 Edselin automaattivaihteiston ”Teletouch”-näppäimistö sijaitsi ohjauspyörän keskiössä.
Continental Mark II oli kallein amerikkalainen auto vuonna 1956.
Henry J:n valmistui loppui vuonna 1954.
Hudson Hornet 1951. Merkin historia päättyi vuoteen 1957.
Packard lopetti valmistuksen ennen vuosikymmenen päättymistä.
Kaarlo Kuntsi

Kaarlo Johan Tuomas Kuntsi (10. tammikuuta 1882 Jyväskylä – 10. kesäkuuta 1942 Vaasa) oli suomalainen yritysjohtaja.
Kuntsin vanhemmat olivat kauppias Tuomas Kuntsi ja Aurora Johansson ja puoliso vuodesta 1911 Helmi Elisabet Kiljander. Simo Kuntsi ja Risto Kuntsi olivat heidän poikiaan. Kaarlo Kuntsi kävi kauppakoulun 1901. Hän oli Joh. Parviainen Oy:n palveluksessa Jyväskylässä 1901–1918, toimien yhtiön konttoripäällikkönä vuodesta 1903. Vaasan höyryleipomon toimitusjohtaja Kuntsi oli vuodesta 1918 ja lisäksi Vaasan höyrymyllyn toimitusjohtaja vuodesta 1920. Hän oli myös molempien yhtiöiden johtokunnan jäsen, samoin kuin Vaasan Puuvilla -yhtiön johtokunnan jäsen ja Suomen Höyrylaiva -yhtiön hallintoneuvoston jäsen. Kuntsin luottamustehtäviin kuului muun muassa toiminta Norjan varakonsulina Vaasassa vuodesta 1930.
Bosketti

Amboisen linnan nurmelle perustettu bosketti ja  sora-alueet muistuttavat siellä aiemmin olleista istutusalueista
Bosketti (ransk. bosquet, italiasta: bosco, "metsikkö") on alun perin muotopuutarhan eli niin sanotun ranskalaisen puutarhan aiheisiin kuuluva muodollinen puuistutus,  johon kuuluu vähintään viisi samaa lajia olevaa puuta, jotka on istutettu joko viisiköksi  tai muuten tarkan säännöllisesti  riveihin sekä leveys-  että pituussuuntaan. Kun puut kasvavat, niiden lehvästöt liittyvät toisiinsa varjoisaksi katokseksi. Puiden runkoja karsitaan usein selkeän istutuskuvion korostamiseksi.
Promenade Saint-Antoine, Geneve.
Boskettialueet on perinteisesti päällystetty soralla, sillä aihe kehitettiin ennen ruohonleikkurin keksimistä. Nykyisin bosketteja voidaan nähdä myös nurmialueille perustettuina.
Marmorista valmistettu Apollon-patsas Drottningholmin linnan puutarhaan kuuluvassa bosketissa.
Suureen puutarhaan kuuluvassa metsikössä bosketilla voidaan tarkoittaa myös eräänlaista muodollista huonetta, cabinet de verdure , jollaiset muodostavat olennaisen osan André Le Nôtren suunnittelemista Versailles’n palatsin puutarhoista. Nämä puiden ja leikatujen pensaiden muodostamien sienien suojaamat intiimit tilat tarjosivat mahdollisuuden yksityisyyteen julkisen tilan suuressa mittakaavassa toteutettujen istutusalueiden ja käytävien muodollisuudelta.  Bosketteihin johti usein vain yksi polku, jossa oli huomaamaton mutka.  Versailles’issa näiden myöhempää perinnettä edustavien boskettien koristelua muutettiin usein, mutta useissa nähdään edelleen nerokkaita suihkulähteitä tai allegorisia teemoja edustavia patsaita; ’’ Bosquet de Rocalles’’ sisältää jopa amfiteatterin.
Aiheesta muualla

Les jardins et parc (Versailles'n palatsin puutarhat ja puistot. Myös videoleikkeitä) chateauversailles.fr. Viitattu 21.3.2012. (ranskaksi), (englanniksi), (espanjaksi) ja (japaniksi)
Slottsparken (Drottningholmin linnan puisto) Sveriges Kungahus. Arkistoitu 1.3.2012. Viitattu 21.3.2012. (ruotsiksi)
Lennart Berghäll

| Lennart Berghäll |
| --- | --- |
 Lennart Berghäll vuonna 1921.
Henkilötiedot
Syntynyt: 25. heinäkuuta 1896 Pyhäjärvi Ul, Suomi
Kuollut: 6. kesäkuuta 1929 (32 vuotta) Windsor, Kanada
Ammatti:  runoilija, sorvari
Puoliso:  Eva Halme
Lennart ”Lenni” Berghäll (25. heinäkuuta 1896 Pyhäjärvi Ul – 6. kesäkuuta 1929 Windsor, Ontario) oli suomalainen työväenliikkeen vaikuttaja ja runoilija, jonka varsinainen ammatti oli sorvari. Hänet tunnetaan itseoppineena kansankirjoittajana, jonka tuotantoa ilmestyi sosialidemokraattisissa työväenlehdissä, mutta yhtään kirjaa Berghäll ei julkaissut. Vuonna 1914 Berghäll alkoi toimittamaan Högforsin sosialidemokraattisen nuoriso-osaston Valistaja-nimistä lehteä ja jatkoi kirjoittamista myöhemmin Helsingissä. Vuoden 1918 sisällissotaa edeltävinä vuosina hän kuului Helsingissä vaikuttaneisiin työläisintellektuelleihin ja myöhemmin 1920-luvun alussa Berghäll oli mukana kommunistien maanalaisessa toiminnassa. Vankeustuomion saatuaan hän pakeni Pohjois-Amerikkaan.
Tuotanto

Berghällin kirjoittamia runoja julkaistiin aluksi Valistajassa ja myöhemmin Helsingissä ilmestyineissä sosialidemokraattisissa lehdissä. Runojen ohella Berghällin tuotanto käsittää lyhyitä kertomuksia, jotka sijoittuivat pääosin Högforsin tehdasympäristöön. Esimerkiksi joulukuussa 1914 ilmestyi fiktiivinen kertomus Tavallinen tarina, joka aiheena oli raskaaksi tullut 16-vuotias työläisnainen Fanny ja hänen itsemurhansa. Berghäll julkaisi runojaan myös salanimillä, kuten ”Esa Aira”, jota hän käytti ainakin vuonna 1917 Helsingin Nuorisoseuran julkaisemassa Nuorukainen-lehdessä. Kanadaan muutettuaan Berghäll ei ilmeisesti enää jatkanut kaunokirjallista harrastustaan.
Vuonna 2004 karkkilalaiset kansanperinteen harrastajat julkaisivat CD-levyn Maailman meno – Kansanlauluja omalla nuotilla, jolla on mukana Berghällin samannimisiin runoihin sävelletyt kappaleet Herrojen Kustu ja Kurjalassa.
Ifenprodiili

| Ifenprodiili |
| --- | --- |

Tunnisteet
IUPAC-nimi:  4-[2-(4-bentsyylipiperidin-1-yyli)-1-hydroksipropyyli]fenoli
Muut nimet:  NP-120; NP 120; NP120;
CAS-numero:  23210-56-2
PubChem CID:  3689
SMILES:  CC(C(C1=CC=C(C=C1)O)O)N 2CCC(CC2)CC3=CC=CC=C3
Ominaisuudet
Molekyylikaava:  C21H27NO2
Moolimassa:  325,44 g/mol
Ifenprodiili on aivojen verisuonia laajentava aine, jota on markkinoitu joissakin maissa, kuten Japanissa, Hongkongissa ja Ranskassa tuotenimillä Cerocral, Dilvax ja Vadilex. Sitä kehitetään parhaillaan useiden muiden käyttöaiheiden hoitoon. Ifenprodiililla on useita tunnettuja farmakologisia vaikutuksia. Se on NMDA-reseptorin estäjä, erityisesti NMDA-reseptoreille, jotka sisältävät GluN1- ja GluN2B-alayksiköitä, "ifenprodiilin sitoutumisalue". Lisäksi ifenprodiili estää GIRK-kanavia ja vuorovaikuttaa α1-adrenergisten, serotoniinin, ja sigma-reseptorien kanssa. Kemiallisesti ifenprodiili on substituoitu fenetyyliamiini ja β-hydroksiamfetamiinijohdannainen. Sitä käytetään farmaseuttisesti tartraattisuolana.
Tutkimukset

Ifenprodiili on tällä hetkellä vaiheen II tutkimuksissa yskän ja idiopaattisen keuhkofibroosin osalta muiden tutkimuskäyttötarkoitusten ohella.
Siberia (albumi)

| Siberia Siberia |
| --- | --- | --- |

Studioalbumin tiedot
 Julkaistu: 1983
 Formaatti: LP
 Kesto: 35.05
 Levy-yhtiö: Poko Rekords
Siberia muut julkaisut
|   | Siberia 1983 | Valkoinen vankila 1984 |
Siberia on suomalaisen Siberia-yhtyeen studioalbumi vuodelta 1983. Levyn julkaisi Poko Rekords. Tuottajina toimivat Pantse Syrjä ja Siberia. Äänitykset tehtiin Mika Sundqvistin MSL-studiolla Ylöjärvellä. Pantse toimi sekä äänittäjänä että miksaajana. Levyn kappaleita sävelsivät Jari Yliaho, Jari Loisa ja Paavo Kaihola ja sanoittivat Hannu Tervaharju, Kimmo Koskimaa sekä Paavo Kaihola ("Sanoit että rakastat").
Levyn siperialaista höyryveturia ja matkustajajunaa kuvaava kansi on E. Haaparannan ja J. Luostarisen käsialaa. Samaa piirrosta käytettiin myös yhtyeen keikkajulisteessa.
Kappaleet > A-puoli

Radalla
Hän
Meri
Nään jo vuoren
Namasta
Kappaleet > B-puoli

Siperia
Lipasto
Sanoit että rakastat
Sivutoimessa
Peli
Kappaleet > CD julkaisun bonukset

11. Tähtitaivaan alla 2'55
(Säv./sov: Jari Yliaho -Jari Loisa - Paavo Kaihola, san: Jari Loisa)
12. Lumottua elämää 2'15
(Säv./sov: Jari Yliaho -Jari Loisa - Paavo Kaihola, san: Hannu Tervaharju).
13. Kengissä hiekkaa 2'37
(Säv./sov: Jari Yliaho -Jari Loisa - Paavo Kaihola, san: Jari Loisa)
14. En jää ikkunaan 2'43
(Säv./sov: Jari Yliaho -Jari Loisa - Paavo Kaihola)
15. Jeanne D'Arc 3'25
(Säv./sov: Jari Yliaho, san: Hannu Tervaharju)
16. Trapetsi (live) 2'31
(Säv./sov; Jari Yliaho -Jari Loisa - Paavo Kaihola, san: Seppo Parkkinen)
Tuottajat: 11.-15. Lasse Raja & Siberia ja 16. Siberia 0946 3682272 3     POKOCD 123
Juhamatti

Juhamatti
Juhamatti (oik. Jussi Matias Mäkelä, s. 11. maaliskuuta 1950 Lehtimäki) on iskelmälaulaja, joka aloitti uransa jo vuonna 1969. Suosituimmillaan Juhamatti oli 1980-luvulla, jolloin hän oli Suomen menestyneimpiä iskelmäartisteja neljällä kultalevyllään.
Juhamatin levytysura alkoi hänen voitettuaan "Iskelmä-haavi"-kilpailun vuonna 1975. Ensimmäinen albumi Fanny Fanny (levy-yhtiönä CBS) ilmestyi vuonna 1977. Juhamatin albumeista kultaa ovat myyneet Rakkaudella – 14 suosituinta sävelmää (ilmestyi 1982), Voitko unohtaa (1983), Niin paljon kuuluu rakkauteen (1984) ja Vain yksi yö (1985). Vuonna 2020 Juhamatti olisi viettänyt 70-vuotispäivää tekemällä Elämä on hyvä -nimisen konserttikiertueen, kunnes koronapandemia siirsi sen vuodella eteenpäin. Häneltä ilmestyi 2020 elämäkertakirja Juhamatti – Elämä on hyvä, jonka on kirjoittanut Juha Mäntylä.
Yksityiselämä

Juhamatti on toista kertaa naimisissa ja hänellä on neljä lasta, kaksi kummastakin avioliitostaan.
Albumit

Fanny Fanny (CBS) 1977
Anna (CBS) 1979
Volga (CBS) 1980
Suo itsellesi aikaa (CBS) 1980
Rakkaudella – 14 suosituinta sävelmää (Kokoelma/CBS) 1982
Voitko unohtaa (CBS) 1983
Niin paljon kuuluu rakkauteen (CBS) 1984
Vain yksi yö (CBS) 1985
24 suosituinta sävelmää (Kokoelma/CBS) 1985
Onnellinen (CBS) 1986
10 (CBS) 1988
Hymy (CBS) 1989
CBS-klassikot (Kokoelma/CBS) 1989
Sinulle (Columbia) 1992
Kaksi klassikkoa: Fanny Fanny / Anna (Columbia) 1994
Kun rakastunut on – 14 romanttista melodiaa (Kokoelma/Columbia) 1995
Onnenapila (Columbia) 1995
Sinivalkoista (Xanadu) 1998
Joulujuhlan aika (Xanadu) 1999
Älä pelkää olla hellä (Xanadu) 1999
Hitit (Kokoelma/Poptori) 2003
Linnan taivaallein teit (Tuotanto J. Mäkelä Oy) 2006
40 unohtumatonta laulua (Kokoelma/Columbia) 2007
Legendat (Kokoelma/Columbia) 2009
Hittikokoelma (Kokoelma/Poptori) 2015
Jylhämaa (TJM Musiikki) 2017
Elämä on hyvä (TJM Musiikki) 2020
Aiheesta muualla

Kuvia tai muita tiedostoja aiheesta Juhamatti Wikimedia Commonsissa
Viralliset sivut
Juhamatin laulutuotanto Suomen äänitearkistossa (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI 2 
Kansalliset:  Suomi (KANTO) 2 
Taiteenala:  MusicBrainz
Murmur

| Murmur R> E.M. |
| --- | --- | --- |

Studioalbumin tiedot
 Äänitetty : 6. tammikuuta – 23. helmikuuta 1983
 Julkaistu: 12. huhtikuuta 1983
 Tuottaja(t): Mitch Easter ja Don Dixon
 Tyylilaji: vaihtoehtorock, college rock
 Kesto: 44.11
 Levy-yhtiö: I.R.S. Records
R.E.M:n muut julkaisut
| Chronic Town 1982 | Murmur 1983 | Reckoning 1984 |
Murmur on R.E.M:n vuonna 1983 julkaistu esikoisalbumi. Levyn nimi tarkoittaa suomeksi "mutinaa" tai "jupinaa" ja se valittiin Michael Stipen mukaan, koska se on yksi englannin kielen seitsemästä helpoimmin lausuttavasta sanasta .
R.E.M. oli jatkoa yhtyeen vuonna 1982 ilmestyneelle Chronic Town -EP:lle. Ensimmäistä R.E.M.-albumia varten I.R.S. Records halusi kokeilla yhtyeelle uutta tuottajaa. Tehtävään valittiin Stephen Hague, joka silloin tunnettiin Human Leaguen tuottajana (myöhemmin on tuottanut muun muassa OMD:tä, Pet Shop Boysia ja Robbie Williamsia). Koeäänityksiä ei koskaan käytetty eikä niitä ole julkaistu – tuottajaksi päätettiin sittenkin valita vanha tuttu, Mitch Easter. Albumi ei ilmestyessään ollut vielä myyntimenestys (Yhdysvaltojen listoilla sijalla 26 ), mutta se saavutti kriitikkojen varauksettoman suosion.
Singlekappaleiden "Radio Free Europe" ja "Talk About The Passion" lisäksi levyltä on jäänyt elämään yhtyeen myöhempien aikojen keikkaohjelmistoon Bill Berryn säveltämä "Perfect Circle" (albumilla kaikki kappaleet on merkitty koko yhtyeen nimiin).
Albumin sanoitukset ovat vaikeaselkoisia. Laulaja Michael Stipe laulaa sanat epäselvästi (erityisesti kappaleella "Moral Kiosk") ja levyn miksaus ei helpota asiaa. Samalla Stipen "mumisevasta" laulutyylistä tuli yhtyeen alkuvaiheen tavaramerkkejä.
Murmurin seepiansävyiset kansikuvat esittävät kudzua kasvavaa peltoa ja puita sekä puista ristikkomallista rautatiesiltaa. Rautatiesillan, joka myöhemmin tunnettiin "Murmurin siltana" säilyttämisestä nousi kansanliike Athensissa ja lopulta 2. lokakuuta 2000 Athens-Clarken piirikunnan pormestari ja valtuusto päättivät säilyttää sillan .
Murmur saavutti kultaa Yhdysvalloissa vuonna 1991. Vuonna 2002 levy oli sijalla 197 Rolling Stone -lehden "500 kaikkien aikojen suurinta levyä" -listalla. Vuonna 1989 lehti valitsi albumin 1980-luvun kolmanneksi parhaaksi rocklevyksi. Vuonna 2003 televisiokanava VH1 valitsi sen kaikkien aikojen 92. parhaaksi levyksi.
Kappalelistaus

"Radio Free Europe" – 4:06
"Pilgrimage" – 4:30
"Laughing" – 3:57
"Talk About The Passion" – 3:23
"Moral Kiosk" – 3:31
"Perfect Circle" – 3:29
"Catapult" – 3:55
"Sitting Still" – 3:17
"9-9" – 3:03
"Shaking Through" – 4:30 (Shaking Through:n ja We Walkin välissä on lyhyt instrumentaalipätkä)
"We Walk" – 3:02
"West of the Fields" – 3:17
Euroopan CD-version (1992) bonuskappaleet:
"There She Goes Again" – 2:48
"9-9" (live) – 3:04
"Gardening At Night" (live) – 3:47
"Catapult" (live) – 4:03
Singlet

| 0 | 1 | 2 | 3 | 4 |
| --- | --- | --- | --- | --- |
| single | julkaisupäivä | maa | formaatti | listasijoitus |
| Radio Free Europe | 12. huhtikuuta 1983 | Yhdysvallat | 7" | #78 |
| Radio Free Europe | 15. elokuuta 1983 | Iso-Britannia | 7" | - |
| Talk About The Passion | 14. marraskuuta 1983 | Iso-Britannia | 12" | - |
Hib-Tone julkaisi Radio Free Europe -singlen heinäkuussa 1981.
Soittajat

Peter Buck – kitara
Mike Mills – basso, rummut
Michael Stipe – laulu
Bill Berry – rummut, lyömäsoittimet, basso
Saavutuksia kriitikkoäänestyksissä

Goldmine vuoden 1983 parhaat levyt - numero 11
Los Angeles Times 1983 kriitikoiden albumiäänestys - numero 2
Musician Top 5 hittivalinnat 1983
New York Tribune vuoden 1983 albumit - numero 10
Record 1983 kriitikoiden äänestys vuoden esikoisalbumit - numero 1
Record 1983 kriitikoiden äänestys vuoden parhaat albumit - numero 3
Rolling Stone 1983 kriitikoiden vuoden albumi äänestys - numero 1
Sunday Times vuoden 1983 parhaat albumit - numero 4
Trouser Press vuoden albumit - numero 1
Village Voice vuoden albumit - numero 2
Otto Koivula

| Otto Koivula> Henkilötiedot |
| --- | --- |
Syntynyt: 1. syyskuuta 1998 (ikä 26) Nokia, Suomi
Kansalaisuus:   Suomi
Jääkiekkoilija
Lempinimi:  Ode
Pelipaikka:  keskushyökkääjä
Maila:  vasen
Pituus:  193 cm
Paino:  100 kg
Seura
Seura:  Växjö Lakers HC
Sarja:  SHL
Pelinumero:  12
Pelaajaura
Pääsarjaura:  2015–
Aik. seurat:  Ilves (SML) Bridgeport Sound Tigers (AHL) New York Islanders (NHL) HIFK (SML) Bridgeport Islanders (AHL)
NHL-varaus:  120. varaus, 2016 New York Islanders
KHL-varaus:  129. varaus, 2015 Jokerit
Otto Ville Koivula (s. 1. syyskuuta 1998 Nokia) on suomalainen jääkiekkoilija, joka pelaa Ruotsin pääsarjassa SHL-joukkue Växjö Lakers HC:ssa. Koivula on pelipaikaltaan keskushyökkääjä, mutta hän osaa pelata myös laidassa.
Ura > Maajoukkueura

Koivula pelasi alle 20-vuotiaiden MM-kilpailuissa vuosina 2017 ja 2018 sekä alle 18-vuotiaiden Ivan Hlinkan muistoturnauksessa vuonna 2015. Hänet valittiin Suomen joukkueeseen myös alle 18-vuotiaiden vuoden 2016 MM-kilpailuihin, mutta Koivulan kisapassi jätettiin kuitenkin leimaamatta Jesse Puljujärven liityttyä joukkueeseen kesken turnauksen.
Koivula edusti myös alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti pronssia. Yhteensä Koivula on pelannut 29 nuorten ja 27 poikien maaottelua.
Pelityyli

Future Considerations -verkkosivuston mukaan yksi Koivulan suurimmista vahvuuksista on käsien käyttö yhdistettynä olkapäiden oikeanlaiseen hyödyntämiseen. Hän pelaa suoraviivaisesti. HIFK:n urheilutoimenjohtaja Tobias Salmelaisen mukaan Koivula on isokokoinen, vahva ja hyvin peliä ymmärtävä hyökkääjä.
Jatkoaika.comin Jere Korkalaisen mukaan Koivula jättää kuitenkin ajoittain kokonaisvaltaisen vastuunsa suorittamatta, mikä johtaa siihen, että ketjun muut osapuolet joutuvat paikkaamaan hänen virheitään. Urheilutoimittaja Tuomas Heikkilä on kritisoinut häntä myös ketteryyden puutteesta.
Muuta

Koivulalla on vaimo Priska, jonka kanssa hän avioitui 12. kesäkuuta Helsingin Vanhassa kirkossa.
Lavaux-Oronin alue

| Lavaux-Oronin  alue |
| --- | --- |
 lippu:  vaakuna
 Lavaux-Oronin  alueen kunnat.
 Koordinaatit: 49°29′N, 6°44′E 
Valtio:  Sveitsi
Kantoni:  Vaud
Pinta-ala:  
 – Kokonaispinta-ala:  134,54 km²
Väkiluku (5.6.2024)  (vakituiset asukkaat):  65 125
Infobox OKVirheellinen NIMI-arvo: 
Lavaux-Oronin  alue on Vaud’n kantonissa sijaitseva alue Lounais-Sveitsissä. Vuoden 2024 kesäkuussa alueella asui 65 125 asukasta.
Kunnat

Belmont-sur-Lausanne
Bourg-en-Lavaux
Chexbres
Essertes
Forel
Jorat-Mézières
Lutry
Maracon
Montpreveyres
Oron
Paudex
Puidoux
Pully
Rivaz
Saint-Saphorin
Savigny
Servion
Lausannen alue

| Lausannen alue |
| --- | --- |
 lippu:  vaakuna
 Lausannen alueen kunnat.
 Koordinaatit: 46°31′16″N, 6°38′28″E 
Valtio:  Sveitsi
Kantoni:  Vaud
Pinta-ala:  
 – Kokonaispinta-ala:  64,17 km²
Väkiluku (5.6.2024)  (vakituiset asukkaat):  173 676
Infobox OKVirheellinen NIMI-arvo: 
Lausannen alue on Vaud'n kantonissa sijaitseva alue Lounais-Sveitsissä. Vuoden 2024 kesäkuussa alueella asui 173 676 asukasta.
Kunnat

Cheseaux-sur-Lausanne
Epalinges
Jouxtens-Mézery
Lausanne
Le Mont-sur-Lausanne
Romanel-sur-Lausanne
Aiglen alue

| Aiglen alue |
| --- | --- |
 lippu:  vaakuna

 Koordinaatit: 46°19′57″N, 7°04′35″E 
Valtio:  Sveitsi
Kantoni:  Vaud
Pinta-ala:  
 – Kokonaispinta-ala:  434,85 km²
Väkiluku (31.12.2022)  (vakituiset asukkaat):  47 785
 – Väestötiheys:  110 as./km²
Infobox OKVirheellinen NIMI-arvo: 
Aiglen alue on Vaud'n kantonissa sijaitseva alue Lounais-Sveitsissä. Vuoden 2022 lopussa alueella asu 47 785 asukasta.
Kunnat

Aigle
Bex
Chessel
Corbeyrier
Gryon
Lavey-Morcles
Leysin
Noville
Ollon
Ormont-Dessous
Ormont-Dessus
Rennaz
Roche
Villeneuve
Yvorne
Kaslink Foods

| Kaslink Foods Oy |
| --- | --- |

Yritysmuoto:  osakeyhtiö
Perustettu:  2001
Perustaja:  Raino Kukkonen
Toimitusjohtaja:  Pasi Taipalus
Kotipaikka:  Koria, Kouvola
Tuotteet:  ruoanlaittotuotteet, juomat ja välipalat
Liikevaihto:   65 milj. € (2018)
Henkilöstö:  170 (2018)
Kotisivu:  Kaslinkin kotisivu internet-arkistossa 19.6.2019
Infobox OKVirheellinen NIMI-arvo: 
Kaslink Foods Oy oli suomalainen ruoanlaittotuotteita, juomia ja välipaloja valmistava yritys. Kukkosen veljesten omistaman yrityksen liikevaihto oli vuonna 2018 65 miljoonaa euroa, ja se työllisti 170 henkilöä.
Tuotteet

Kaslinkin valmistamia elintarvikkeita myytiin yli 15 maassa Euroopassa.
Kaikki tuotteet pakattiin kierrätettäviin kartonkipakkauksiin. Yritys valmisti useita erilaisia UHT- eli Ultra High Temperature processing- ja ESL- eli Extended Shelf Life -ruuanlaittotuotteita, juomia ja välipaloja. Maitotuotteiden lisäksi tuotteisiin kuuluivat myös vedet ja kaurapohjaiset juomat.
Kaslink käytti valmistamissaan tuotteissa suomalaista maitoa, kauraa ja marjoja.
Kaslinkille myönnettiin lokakuussa 2014 valtakunnallinen yrittäjäpalkinto.